text: 70. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 151/Β3/1124 της 12/12 Μαρτ. 1991 (ΦΕΚ Β΄ 147) Τροποποιήσεις στο σύστημα εισαγωγής σπουδαστών στην τριτοβάθμια εκπαίδευση. Έχοντας υπόψη την επείγουσα ανάγκη έναρξης, διενέργειας και ολοκλήρωσης της διαδικασίας των γενικών εξετάσεων για εισαγωγή σπουδαστών στην τριτοβάθμια εκπαίδευση, σύμφωνα με τις εξαγγελθείσες μεταβολές που επέρχονται στο σύστημα των γενικών εξετάσεων από το επόμενο ακαδημαϊκό έτος, αποφασίζουμε: Ι.α)(Διαγράφεται φράση στην παρ. 2 άρθρ. 2 Νόμ. 1771/1988, ΦΕΚ Α΄ 71, ανωτ. αριθ. 64). β)(Αντικαθίστανται οι παρ. 3, 4, 5 και 6 άρθρ. 2 Νόμ. 1771/1988, ΦΕΚ Α΄ 71, ανωτ. αριθ. 64). γ)(Αντικαθίσταται το εδάφ. α΄ της παρ. 7 άρθρ. 2 Νομ. 1771/1988, ΦΕΚ Α΄ 71, ανωτ. αριθ. 64). ΙΙ.(Προσθέτεται περίοδος στο τέλος της παρ. 1 άρθρ. 2 Νόμ. 1771/1988, ΦΕΚ Α΄ 71, ανωτ. αριθ. 64). ΙΙΙ.Η κατάταξη των σχολών και των τμημάτων σε ομάδες για υποψηφίους που συμμετέχουν στις γενικές εξετάσεις καταργείται. Με αποφάσεις του Υπουργού Εθνικής Παιδείας και Θρησκευμάτων, κάθε σχολή ή τμήμα της τριτοβάθμιας εκπαίδευσης κατατάσσεται σε δέσμη, ορίζεται το ανώτατο όριο του αριθμού σχολών ή τμημάτων για τα οποία μπορεί να δηλώσει προτίμηση ο κάθε υποψήφιος και καθορίζονται τα αντίστοιχα μαθήματα γενικής αξιολόγησης, ειδικά μαθήματα ή δοκιμασίες, στα οποία απαιτείται να εξετασθεί κατά τις γενικές εξετάσεις. Η δυνατότητα που παρέχεται, με τη διάταξη της παρ. 2 του άρθρ. 2 του Νόμ. 1351/1983 (ανωτ. σελ. 34,07) και του άρθρ. 15 του Νόμ. 1824/1988 (Τόμ. 32, σελ. 116,375), να εισάγονται στα Τ.Ε.Ι. απόφοιτοι από τα τμήματα ειδικότητας των τεχνικών-επαγγελματικών λυκείων, ναυτικών λυκείων ή από κλάδους προεπαγγελματικής κατάρτισης των ενιαίων πολυκλαδικών λυκείων, μέχρι και το σχολικό έτος 1990-91, εξακολουθεί να ισχύει και μετά το σχολικό αυτό έτος. Για τους υποψηφίους της κατηγορίας αυτής τα τμήματα των Τεχνολογικών Εκπαιδευτικών Ιδρυμάτων και των ανωτέρων τεχνικών και επαγγελματικών σχολών, κατατάσσονται με αποφάσεις του Υπουργού Εθνικής Παιδείας και Θρησκευμάτων, σε ομάδες σχολών ανάλογα με τις κατευθύνσεις σπουδών. Με τις ίδιες αποφάσεις καθορίζονται τα μαθήματα της τελευταίας τάξης των τεχνικών-επαγγελματικών λυκείων ή ναυτικών λυκείων, που λαμβάνονται υπόψη για την εισαγωγή των υποψηφίων, τα τυχόν ειδικά μαθήματα που απαιτούνται για ορισμένες σχολές, καθώς και οι ομάδες σχολών για τις οποίες μπορούν να είναι υποψήφιοι, ανάλογα με την ειδικότητα που παρακολούθησαν στο λύκειο. V.Οι ρυθμίσεις της παρ. 2 του άρθρ. 2 του Νόμ. 1865/89 (Α-210) (κατωτ. σελ. 68,790) για την μετεγγραφή ισοβαθμούντων ισχύουν και για το ακαδημαϊκό έτος 1990-91.Τα δικαιολογητικά των φοιτητών της κατηγορίας αυτής είναι αυτά που ορίζονται από την παρ. 4 της αριθ. Φ. 141.4/Β3/ 4595/29.9.1989 (ΦΕΚ 729 τ.Β΄) (κατωτ. σελ. 68,743) υπουργικής απόφασης και υποβάλλονται εντός 20 ημερών από τη δημοσίευση της απόφασης αυτής. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε και έχει ισχύ νόμου από τότε που ίσχυσε από την παρ. VI του άρθρ. 46 Νόμ. 1946/1991 (ΦΕΚ Α΄ 69) κατωτ. αριθ. 71. 